জয়া আহসান

জয়া মাসউদ (বা জয়া আহসান) হলেন একজন বাংলাদেশী মডেল ও অভিনেত্রী। তিনি পশ্চিমবঙ্গের চলচ্চিত্রেও কাজ করেন। অভিনয়ের স্বীকৃতি হিসেবে তিনি পাঁচটি জাতীয় চলচ্চিত্র পুরস্কার, সাতটি মেরিল-প্রথম আলো পুরস্কার ও তিনটি ফিল্মফেয়ার পুরস্কার পূর্বসহ অসংখ্য পুরস্কার অর্জন করেছেন। তাঁর অভিনীত প্রথম চলচ্চিত্র ব্যাচেলর (২০০৪)। তিনি নাসির উদ্দীন ইউসুফ পরিচালিত সৈয়দ শামসুল হক'র নিষিদ্ধ লোবান উপন্যাস অবলম্বনে বাংলাদেশের মুক্তিযুদ্ধের পটভূমিতে নির্মিত গেরিলা চলচ্চিত্রে ও রেদওয়ান রনি পরিচালিত চোরাবালি চলচ্চিত্রে অভিনয় করে টানা দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। এরপর তিনি অনিমেষ আইচ পরিচালিত জিরো ডিগ্রী (২০১৫), অনম বিশ্বাস পরিচালিত দেবী (২০১৮) ও মাহমুদ দিদার পরিচালিত বিউটি সার্কাস (২০২২) চলচ্চিত্রে অভিনয় করে শ্রেষ্ঠ অভিনেত্রী বিভাগে আরও তিনবার জাতীয় চলচ্চিত্র পুরস্কার পেয়েছেন। জয়া আহসান জন্মগ্রহণ করেন গোপালগঞ্জ জেলায়। তাঁর বাবা মুক্তিযোদ্ধা এ এস মাসউদ এবং মা রেহানা মাসউদ ছিলেন একজন শিক্ষিকা। তাঁরা দুই বোন এক ভাই। অভিনয় শুরুর আগে জয়া নাচ ও গানের প্রতি আকৃষ্ট ছিলেন। প্রাতিষ্ঠানিক লেখাপড়ার পাশাপাশি তিনি ছবি আঁকা শিখেছিলেন। তিনি একটি সংগীত স্কুলও পরিচালনা করেন। জয়ার চলচ্চিত্রে অভিষেক হয় ২০০৪ সালে মোস্তফা সরয়ার ফারুকীর ব্যাচেলর চলচ্চিত্রের মাধ্যমে। পরে দীর্ঘ ৬ বছর পর নুরুল আলম আতিক পরিচালিত ডুবসাঁতার চলচ্চিত্রে অভিনয় করেন। ২০১১ সালে তানিম নূর পরিচালিত ফিরে এসো বেহুলা এবং নাসির উদ্দীন ইউসুফ পরিচালিত গেরিলা চলচ্চিত্রে অভিনয় করেন। গেরিলায় বিলকিস বানু চরিত্রে অভিনয় করে তিনি ২০১২ সালে অনুষ্ঠিত ঢাকা আন্তর্জাতিক চলচ্চিত্র উৎসব-এ জুরিদের বিচারে শ্রেষ্ঠ অভিনেত্রীর পুরস্কার অর্জন করেন। একই বছর প্রদত্ত মেরিল-প্রথম আলো পুরস্কার-এ সমালোচকদের বিচারে শ্রেষ্ঠ নারী চলচ্চিত্র অভিনয়শিল্পী বিভাগে পুরস্কার অর্জন করেন। ২০১৩ সালে প্রদত্ত জাতীয় চলচ্চিত্র পুরস্কার-এ শ্রেষ্ঠ অভিনেত্রী বিভাগে পুরস্কার অর্জন করেন। এছাড়া ২০১৪ সালে প্রদত্ত বাচসাস পুরস্কার-এ শ্রেষ্ঠ চলচ্চিত্র অভিনেত্রী বিভাগে পুরস্কার অর্জন করেন। গেরিলা চলচ্চিত্রের সাফল্যের পর থেকে তিনি নিয়মিত বাংলাদেশ ও ভারতের কলকাতার চলচ্চিত্রে কাজ করা শুরু করেন। ২০১২ সালে রেদওয়ান রনি পরিচালিত চোরাবালিতে একজন সাংবাদিকের চরিত্রে অভিনয় করেন। এতে তাঁর বিপরীতে অভিনয় করেন কলকাতার ইন্দ্রনীল সেনগুপ্ত। এই চলচ্চিত্রে অভিনয়ের জন্য ২০১৩ সালে প্রদত্ত মেরিল-প্রথম আলো পুরস্কার-এ তারকা জরিপে শ্রেষ্ঠ নারী চলচ্চিত্র অভিনয়শিল্পী বিভাগে পুরস্কার অর্জন করেন। এছাড়া তিনি টানা দ্বিতীয়বারের মত শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। জয়া আহসান ২০১৩ সালে কান চলচ্চিত্র উৎসব থেকে নিমন্ত্রণ পান। এই বছর তিনি অরিন্দম শীল পরিচালিত আবর্ত দিয়ে কলকাতায় অভিনয় শুরু করেন। এতে তাঁর বিপরীতে অভিনয় করেন আবীর চট্টোপাধ্যায়। এই চলচ্চিত্রে অভিনয়ের জন্য তিনি ফিল্মফেয়ার পুরস্কার পূর্বে শ্রেষ্ঠ নবীন অভিনেত্রী হিসেবে মনোনয়ন পান। একই বছর বাংলাদেশের সাফি উদ্দিন সাফি পরিচালিত প্রণয়ধর্মী চলচ্চিত্র পূর্ণদৈর্ঘ্য প্রেম কাহিনী-এ অভিনয় করেন। এতে প্রথমবারের মত বিপরীতে অভিনয় করেন শাকিব খান। এটি ঈদুল আযহায় মুক্তি পায় এবং ব্যবসা সফল হয়। এই চলচ্চিত্রে অভিনয়ের জন্য তিনি ২০১৪ সালে প্রদত্ত মেরিল-প্রথম আলো পুরস্কার-এ টানা দ্বিতীয়বারের মত তারকা জরিপে শ্রেষ্ঠ নারী চলচ্চিত্র অভিনয়শিল্পী বিভাগে পুরস্কার লাভ করেন। ২০১৪ সালে মারুফ হাসান পরিচালিত পারলে ঠেকা চলচ্চিত্রে অভিনয় করেন কিন্তু ছায়াছবিটি এখনো মুক্তি পায় নি। ২০১৫ সালে অভিনয় করেন বাংলাদেশের অনিমেষ আইচ পরিচালিত মনস্তাত্ত্বিক-থ্রিলারধর্মী জিরো ডিগ্রী চলচ্চিত্রে। এতে তাঁর বিপরীতে অভিনয় করেন মাহফুজ আহমেদ। চলচ্চিত্রটি ব্যবসাসফল না হলেও জয়ার অভিনয় প্রশংসিত হয় এবং তিনি মেরিল-প্রথম আলো পুরস্কার-এ সমালোচকদের বিচারে শ্রেষ্ঠ নারী চলচ্চিত্র অভিনয়শিল্পী বিভাগে মনোনীত হন এবং ২০১৭ সালে প্রদত্ত ৪০তম জাতীয় চলচ্চিত্র পুরস্কারে শ্রেষ্ঠ অভিনেত্রীর পুরস্কার লাভ করেন। একই বছর কলকাতার ইন্দ্রনীল রায় চৌধুরী পরিচালিত একটি বাঙালি ভূতের গপ্পো ও সৃজিত মুখোপাধ্যায় পরিচালিত ১৯৪৭ সালের দেশবিভাগ নিয়ে নির্মিত রাজকাহিনী চলচ্চিত্রে অভিনয় করেন। এই চলচ্চিত্রে যৌবনাশ্রিত ও আপত্তিকর দৃশ্যে অভিনয় করে তিনি সমালোচিত হয়েছেন। রাজকাহিনী চলচ্চিত্রে অভিনয়ের জন্য ১৬তম টেলি সিনে পুরস্কারে শ্রেষ্ঠ পার্শ্বচরিত্রে অভিনেত্রীর পুরস্কার অর্জন করেন। ২০১৬ সালে মুক্তি পায় সাফি উদ্দিন সাফি পরিচালিত পূর্ণদৈর্ঘ্য প্রেম কাহিনি ২। এটি ২০১৩ সালে মুক্তিপ্রাপ্ত পূর্ণদৈর্ঘ্য প্রেম কাহিনীর অনুবর্তী পর্ব। এতে অভিনয়ের জন্য তিনি চতুর্থবারের মত শ্রেষ্ঠ চলচ্চিত্র অভিনেত্রী বিভাগে মেরিল-প্রথম আলো পুরস্কারের মনোনয়ন লাভ করেন। এই বছর আরো অভিনয় করেছেন শীর্ষেন্দু মুখোপাধ্যায় রচিত জনপ্রিয় গোয়েন্দা চরিত্র শবর দাশগুপ্তর ওপর লেখা উপন্যাসের ভিত্তিতে অরিন্দম শীল পরিচালিত ঈগলের চোখ-এ। ২০১৮ সালের জানুয়ারিতে মুক্তি পায় তাঁর অভিনীত পুত্র। সাইফুল ইসলাম মান্নু পরিচালিত এই ছবিতে একজন অটিস্টিক শিশুর মায়ের ভূমিকায় অভিনয় করেন। আগস্ট মাসে বিরসা দাশগুপ্ত পরিচালিত নারীবাদী চলচ্চিত্র ক্রিসক্রস মুক্তি পায়। ছবিটিতে তিনি কর্মজীবনে সফল, কিন্তু ব্যক্তিগত জীবনে একা এক নারীর চরিত্রে অভিনয় করেন। ব্যক্তিগত ও পারিবারিক জীবনে জয়া ছিলেন মডেল ও অভিনেতা ফয়সাল আহসানের সহধর্মিনী। ১৪ মে ১৯৯৮ সালে বিয়ে করেন। ২০১১ সালে ফয়সালের সাথে তাঁর বিবাহ বিচ্ছেদ ঘটে। এনেছি সূর্যের হাসি ধারাবাহিক নাটকে অভিনয়ের পর জয়া জাতিসংঘের নারী ও শিশু সহায়তা বিভাগের শুভেচ্ছা দূত হন। ২০১৬ সালে তিনি চলচ্চিত্রে অবদানের জন্য ইন্সপায়ারিং ওমেন অ্যাওয়ার্ড লাভ করেন। ২০২২ সালে বিনিসুতোয় চলচ্চিত্রের জন্য তিনি বাংলা ভাষার জনপ্রিয় সাময়িকী আনন্দলোক সেরা অভিনেত্রী সম্মাননা অর্জন করেন। জয় আহসানের পুরস্কার জয়া আহসান ১ জুলাইয়ে জন্মগ্রহণ করেন, কিন্তু সূত্রগুলো জন্মের বছর নিয়ে একমত নয়। ২০১৮ সালে বাংলাদেশ প্রতিদিনে ও ২০২০ সালে দৈনিক ভোরের কাগজে তার জন্মসাল ১৯৭২ বলা হয়। দ্য টাইমস অফ ইন্ডিয়া জয়া আহসানের জন্মসাল ১৯৭২ হিসেবে তালিকাভুক্ত করে, কিন্তু তারপর তা পরিবর্তন করে ১৯৮৩ হিসেবে হালনাগাদ করে। ডিসেম্বর ২০১৯ সালের এক সাক্ষাৎকারে জয়া আহসান তার বয়স "৩৭ বছরের একদিনও বেশি নয়" বলে জানান। "Jaya Ahsan"। দ্য টাইমস অব ইন্ডিয়া (ইংরেজি ভাষায়)। ৪ এপ্রিল ২০২১। Born - July 01, 1983  "জাতীয় চলচ্চিত্র পুরস্কার প্রদান কাল"। ইন্ডিপেন্ডেন্ট টেলিভিশন। ৮ মার্চ ২০১৩। সংগ্রহের তারিখ ১৩ মার্চ ২০১৩।  মাহমুদ, জামিল (২১ জানুয়ারি ২০১২)। "Turkish comedy-drama Kagit receives top award"। দ্য ডেইলি স্টার। সংগ্রহের তারিখ ২ অক্টোবর ২০১৩।  সাজু, শাহ আলম (১১ ডিসেম্বর ২০১৩)। "Joya Ahsan: Accolades for the actor"। দ্য ডেইলি স্টার। ৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৩।  "জাতীয় চলচ্চিত্র পুরস্কার-২০১৫ প্রদান আজ"। বাংলা ট্রিবিউন। জুলাই ২৪, ২০১৭। ৭ মে ২০২০ তারিখে মূল থেকে আর্কাইভ করা।  "জয়া সম্পর্কে যে তথ্যটি ভুল!"। পরিবর্তন.কম। ২২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৭।  "জাতীয় চলচ্চিত্র পুরস্কার"। দৈনিক মানবজমিন। ঢাকা, বাংলাদেশ। ২৮ ফেব্রুয়ারি ২০১৩। ২ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৩।  "চলচ্চিত্র অঙ্গনের পাঁচ বছরের পুরস্কার প্রদান বাচসাসের"। দৈনিক ভোরের কাগজ। ২৮ ডিসেম্বর ২০১৪। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৬।  "পাঁচ বছরের 'বাচসাস চলচ্চিত্র পুরস্কার' একসাথে"। নিউজনেক্সটবিডি। ঢাকা, বাংলাদেশ। ডিসেম্বর ২৭, ২০১৪। ২৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৬।  "শ্রেষ্ঠ অভিনেতা শাকিব, অভিনেত্রী জয়া"। দৈনিক ইত্তেফাক। ১০ মে ২০১৪। ২৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৬।  কাদের, মনজুর (২০২৩-১২-১৪)। "ব্যস্ত জয়া একটু ছুটি চান..."। Prothomalo। সংগ্রহের তারিখ ২০২৩-১২-১৫।  "এক নজরে মেরিল-প্রথম আলো পুরস্কার ২০১৩"। দৈনিক প্রথম আলো। ২৬ এপ্রিল ২০১৪। সংগ্রহের তারিখ ২৫ এপ্রিল ২০১৭।  "মেরিল—প্রথম আলো পুরস্কার ২০১৩"। দৈনিক প্রথম আলো। ১৭ এপ্রিল ২০১৪। সংগ্রহের তারিখ ২৫ এপ্রিল ২০১৭।  "নাটকে ফিরছেন জয়া আহসান"। দৈনিক যায় যায় দিন। ঢাকা, বাংলাদেশ। জুন ২০, ২০১৩। সংগ্রহের তারিখ ২৭ আগস্ট ২০১৬।  "'জাতীয় চলচ্চিত্র পুরস্কার মানেই অন্যরকম কিছু': জয়া"। দৈনিক ইত্তেফাক। ঢাকা, বাংলাদেশ। ২৬ জুলাই ২০১৭। সংগ্রহের তারিখ ২২ সেপ্টেম্বর ২০১৭।  আনন্দনগর প্রতিবেদক (২৩ জানুয়ারি ২০১৬)। "আবারও দেশীয় দর্শকদের হেয় করলেন জয়া আহসান"। দৈনিক যুগান্তর। ঢাকা, বাংলাদেশ। ১২ মে ২০২০ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৬।  "অভিনেত্রী জয়া আহসান পেলেন টেলি সিনে অ্যাওয়ার্ডস"। মিডিয়া কথা। কলকাতা, ভারত। ৫ জুন ২০১৬। ৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৬।  "দর্শক জরিপ: সেরা চলচ্চিত্র অভিনেত্রী নাবিলা"। দৈনিক প্রথম আলো। ২২ এপ্রিল ২০১৬। সংগ্রহের তারিখ ২২ সেপ্টেম্বর ২০১৭।  "এবার কলকাতার গোয়েন্দা কাহিনীতে জয়া আহসান"। দৈনিক ইত্তেফাক। ঢাকা, বাংলাদেশ। ৮ ফেব্রুয়ারি ২০১৬। সংগ্রহের তারিখ ২৭ আগস্ট ২০১৬।  "'পুত্র' শুধু বিনোদিত করবে না, নতুন করে ভাবতে শেখাবে: জয়া"। দৈনিক ইত্তেফাক। ৫ জানুয়ারি ২০১৮। ৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৮।  "'পুত্র' চলচ্চিত্রে ভিন্ন চরিত্রে জয়া"। প্রিয়.কম। ৮ সেপ্টেম্বর ২০১৫। সংগ্রহের তারিখ ১৩ এপ্রিল ২০১৮। [স্থায়ীভাবে অকার্যকর সংযোগ] "'ক্রিসক্রস' টিজারে জয়ার কয়েক ঝলক"। বিডিনিউজ টোয়েন্টিফোর ডটকম। ৮ জুলাই ২০১৮। ৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৮।  "বিয়ে নিয়ে আনন্দবাজারকে যা বললেন জয়া"। চ্যানেল আই অনলাইন। ঢাকা, বাংলাদেশ। ২১ জানুয়ারি ২০১৬। ১১ মে ২০১৬ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৬।  ছুটির দিনে, দৈনিক প্রথম আলো, এপ্রিল ৮, ২০০৬। ওয়ালিউল মুক্তা (মার্চ ৯, ২০১৬)। "পুরস্কৃত জয়া আহসান"। বাংলা ট্রিবিউন। ঢাকা, বাংলাদেশ। ২০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৬।  "ভারতে আনন্দলোক সেরা অভিনেত্রী পুরস্কার জিতেছেন জয়া আহসান"। দৈনিক প্রথম আলো। ১৯ মে ২০২২। সংগ্রহের তারিখ ৩১ অক্টোবর ২০২৩।  "জয়ার বয়স কত?"। বাংলাদেশ প্রতিদিন। ১ জুলাই ২০১৮।  "বুড়িয়ে যাচ্ছেন জয়া আহসান!"। www.bhorerkagoj.com। দৈনিক ভোরের কাগজ। ২৩ মার্চ ২০২০।  "Jaya Ahsan"। দ্য টাইমস অব ইন্ডিয়া (ইংরেজি ভাষায়)। ২৫ জুন ২০২০। ২৭ জুন ২০২০ তারিখে মূল থেকে আর্কাইভ করা। সংগ্রহের তারিখ ২৭ জুন ২০২০। Born - July 01, 1972  "Jaya Ahsan"। দ্য টাইমস অব ইন্ডিয়া (ইংরেজি ভাষায়)। ৪ এপ্রিল ২০২১। Born - July 01, 1983  "নিজের বয়স জানালেন নায়িকা জয়া"। দৈনিক যুগান্তর। ২২ ডিসেম্বর ২০১৯।  উইকিমিডিয়া কমন্সে জয়া আহসান সংক্রান্ত মিডিয়া রয়েছে। ইন্টারনেট মুভি ডেটাবেজে জয়া আহসান  (ইংরেজি) বাংলা মুভি ডেটাবেজে জয়া আহসান রটেন টম্যাটোসে জয়া আহসান (ইংরেজি) ইন্সটাগ্রামে জয়া আহসান ফেসবুকে জয়া আহসান